Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 222

5. A szakmai vizsga értékelése A szakmai írásbeli vizsga értékelése: A szakmai írásbeli vizsga értékelése az egyes részfeladatokhoz megadott pontértékek összesítése alapján, elõre rögzített ponthatárok szerint egyetlen osztályzattal történik. Sikeres vizsgát tett az a jelölt, aki az összpontszám legalább 80%-át elérte. Az írásbeli vizsgára kapott osztályzat képezi a szakmai elméleti vizsga érdemjegyét. Sikertelen szakmai írásbeli vizsga esetén a jelölt nem kezdheti meg a szakmai gyakorlati vizsgát. A jelölt a szakmai írásbeli vizsga újbóli letételével idõkorlát nélkül próbálkozhat. A szakmai gyakorlati vizsga értékelése: A gyakorlati feladat végrehajtását egyetlen osztályzattal kell minõsíteni, amely a gyakorlati vizsga érdemjegyét adja. A gyakorlati vizsga akkor eredményes, ha a jelölt legalább elégséges osztályzatot ér el. A sikertelen szakmai vizsga, pótlóvizsga és a javítóvizsga — a vizsga idõpontjában érvényes vizsgakövetelmények szerint — legfeljebb két éven belül ismételhetõ meg. V. Egyéb tudnivalók A szakmai és vizsgakövetelmény megfelelõ szintû teljesítéséhez a szakképesítést oktatni kívánó intézménynek az alábbi technikai felszereltséggel kell rendelkeznie: — a felkészülésre és vizsgázásra szolgáló tanteremmel, amelyben minimálisan 12 helyi hálózatba kapcsolt, Internet elérést is biztosító PC-s munkahelyet kell kialakítani, — a hálózati eszközökkel és az ezekbõl kialakított hálózatokkal végzett gyakorlati munkához és a gyakorlati vizsgához szükséges laboratóriummal, amelyben a gyakorlatokon használt hálózati eszközöket (minimálisan 5 útvonalválasztót és 2 kapcsolót) és az ezekhez kábelezéssel konzolként, illetve munkaállomásként kapcsolódó minimálisan 5 db PC-s munkaállomást kell elhelyezni. * * * Könnyûipari mérnökasszisztens (a szakirány megjelölésével) szakképesítés szakmai és vizsgakövetelményei I. A szakképesítés Országos Képzési Jegyzékben szereplõ adatai

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes